google/wiki40b huggingface dataset:
Filled to the Rim

Filled to the Rim er et musikkalbum med Type Vicious, utgitt i 2007. Dette er bandets første og hittil siste plateutgivelse.
DSLinux

DS Linux er en tidligere Linuxdistribusjon som var portert til Nintendo DS. Den var således konstruert for å kjøre på 32-biter ARM mikroprosessorer. Distribusjonen kjørte en modifisert form av μClinux-kjernen, og var basert på uCLinux 2.6.14 (Linux-2.6.14-hsc0).
DS Linux ble vedlikeholdt frem til 2010.
Jarhibol

Jarhibol (yrḥbwl - Yarḥibol) var opprinnelig verneguden for kilden Efca i Palmyra. Guden gav orakel og hadde som tittel «Kildens gad», hvorved gad betyr «herre» eller «beskyttermakt». I Dura Europos var det ifølge gamle innskrifter et tempel innviet til samme guddom.

Palmyra

Jarhibol synes å ha hatt Palmyra som sitt utgangspunkt og egentlig kultsted, idet allerede amurittene, som var områdets første kjente innbyggere, bad ham ære. Han var opprinnelig oasens ættegud, mens de tidlige beboere forstod seg selv som hans arvinger. Denne kildeguden fikk også funksjon som dommergud. Ettersom dette klassisk var en funksjon som tilkom solguden, opptok de ikonografiske fremstillinger av Jarhibol i tiden rundt Kristi fødsel elementer fra solguden.
Jarhibols tidligere helt sentrale rolle som kilden beskyttergud trådte så mer og mer i bakgrunnen, ettersom han nå begynte å inngå i en trias med den andre gamle ætteguden, Aglibol, som ble æret som månegud. Den tredje i triaden var den høyeste himmelgud, Bel. 
Under en utgravning i Palmyra i 2001 ble det også funnet oljelamper med fremstilling av en solgud, med påskriften Jarhibol.
En annen trias som forefinnes i Palmyra har med den vestsemittiske himmelgud Baalshamin, Aglibol og solguden Malakbel.

Dura-Europos

I Dura-Europos utgravde James H. Breasted og Franz Cumont det såkalte Tempelet for de palmyreniske guder. Det lå nær bymuren i byens nordvestre del. Tempelet hadde en indre gård med sentralalter og omgitt av rom. I naos og pronaos er det 16 fresker som er fra perioden 50 til 145 e.Kr.
Ved siden av den partiske gudinne Bithnanaia og hennes far Konon er her Jarcibol gjengitt med en strålekrone sammen med Aglibol og Baalshamin, som her forsåvid betegnes med det greske gudenavnet Zeus. Clark Hopkins vil i figuren kalt Zeus se Ahura Mazda, ettersom figuren har partiske benklær.
Kulten knyttet til den palmyreniske trias Bel, Jarhibol og Aglibol synes i Dura Europos å ha vedvart inn i romersk til der (etter 145 e.Kr.).

Kilikia

Fra Kilikia er det kjent fremstillinger at tiaden Baalshamin, Sahr og Samsh; Samsh tildvarer her Jarhibol, Sahr tilsvarer Aglibol.
NM i roing 1981

NM i roing 1981 ble arrangert i regi av Norges Roforbund.
Kongepokalvinnere ble Ormsund Roklub (singlesculler med Alf Hansen) og Trondhjems Roklub (dobbeltsculler med Solfrid Johansen og Haldis Lenes).
Mathias Ranégie

Klubbkarriere

Ranégie ble ansett som et stort talent tidlig i tenårene, og han sluttet seg til den franske klubben Levallois SC da han bodde hos sin far i Paris. I 2005 flyttet Ranégie tilbake til Sverige, og begynte å spille for femtedivisjonsklubben Majorna. Han fikk året etter kontrakt med Lärje-Angereds IF. I 2006-sesongen scoret han 25 mål på 19 kamper, og ble kåret til beste spiller i den svenske Division 2, og vakte svenske toppklubbers interesse. Ranégie gikk til IFK Göteborg, hvor han signerte en toårskontrakt etter prøvespill for klubben.
Ranégie spilte sin første kamp i Allsvenskan mot Trelleborgs FF i april 2007. Han scoret sitt første mål i Allsvenskan i IFK Göteborgs kamp mot IFK Norrköping den 12. april 2008.
Sommeren 2008 var Ranégie på vei til den nederlandske klubben Go Ahead Eagles, men skadeproblemer gjorde at klubben trakk seg, og Ranégie vendte tilbake til Sverige. Go Ahead Eagles gjorde et nytt forsøk, og Ranégie gikk deretter på utlån i klubben i august 2008.
Ranégie signerte for BK Häcken den 8. januar 2009, etter at kontrakten med IFK Göteborg hadde utløpt. Den 30. august 2011 meddelte BK Häcken og Malmö FF at Ranégie var solgt til Malmö FF.
Ett år senere, den 31. august 2012, signerte Ranégie en femårskontrakt med Serie A-klubben Udinese. Udinese skal ha betalt 18 millioner SEK for spilleren.

Landslaget

Ranégie spilte første A-lagskamp for Sverige den 20. januar 2010, i en treningskamp mot Oman. Ranégie scoret sitt første landslagsmål den 23. januar 2010, i en treningskamp mot Syria.
Verdenscupen i langrenn 2019/20

Verdenscupen sammenlagt

Oversiktene viser de 10 beste utøverne, i tillegg til de øvrige norske plasseringene.
Ataxia (slekt)

Utseende

Middelsstore, slanke, gråbrune trebukker med sylindrisk kroppsform. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

Slekten er vidt utbredt i Amerika, fra det sentrale USA til Argentina, inkludert Karibia.
Norgescup i motbakkeløp 2009

Powerade Norgescup i motbakkeløp 2009 var en konkurranse bestående av 5 utvalgte motbakkeløp i Norge i løpet av sesongen 2009. Denne cupen ble for første gang arrangert i 2008.

Klasser

Det er både junior- og seniorklasse i tillegg til inndeling i herreklasse og dameklasse.

Konkurransekriterier

Cupen er en sammenlagtkonkurranse der det gis poeng til de 30 beste etter individuell plassering. For å få registrert poeng må man representere en klubb tilknyttet Norges Idrettsforbund. Sammenlagt poengsum danner da sluttplasseringen.
Kollegium

Kollegium (fra latin collegium) er en samling av personer som i fellesskap styrer eller samarbeider om noe. Et medlem i et kollegium kalles kollega (fra latin, egentlig «en som er valgt sammen med en annen») yrkesbror, fagfelle. Et eksempel er akademisk kollegium, som i egentlig forstand er en lærerforsamling ved et akademi, høyskole eller universitet. Dette begrepet brukes også som betegnelse på det øverste styret i flere slike institusjoner.
Et lærerkollegium er en betegnelse på forsamlingen av alle lærerne ved en skole.
Et annet eksempel er en kollegial domstol, som er en domstol der flere dommere deltar i avgjørelsen.

Kollegium i antikken

Kollegium var vanlig i antikken innenfor Romerriket, personer som drev med handel dannet ofte kolleger sammen for å samarbeide. Var man medlem i et kollegium hadde man fordeler gjennom at man sammen kunne styre markedet og unngå for eksempel konkurranse fra andre. I tillegg fantes religiøse kollegier bestående av prester.
Et annet eksempel er kollegier i republikken og utover i keisertiden. Kollegier på lokalnivå i Roma var utbredt i republikken, noen kollegier hadde offentlige arbeidsoppgaver som tilsyn og slukke eventuelle branner, brann var det ofte og kunne få store konsekvenser. I tillegg kunne de ha oppsyn med vannforsyningen til området de hadde ansvar for, samt kornforsyningen. Et problem i seinrepublikken var at kollegiene også fungerte som lokale opprørsledere blant lokalbefolkningen. Dette bydde på problemer for det øverste siktet i samfunnet, som var i et klart mindretall i forhold. Disse kollegiene hadde også religiøse oppgaver tilknyttet lokalsamfunnet.
I år 7 f.Kr reorganiserte Augustus dette kollegiet (som beskrevet ovenfor) trolig grunnet problemene med opprør. Kollegiet het vicomagistri og hadde tilknytning til de lokale vico (fra latin), «nabolag», i Roma. Vicomagistri hadde ansvar for kulten lares compitales, festivalen ludi compitales og tilbedelsen av keiserkulten Augutus genius, Genius Augusti. I tillegg ble det ettårige embetet besatt nesten utelukkende av frigitte slaver. Dette var nytt og endret kollegiets struktur.
Wolong naturreservat

Wolong naturreservat (forenklet kinesisk: 卧龙自然保护区; tradisjonell kinesisk: 臥龍自然保護區; pinyin: Wòlóng Zìránbǎohùqū) i provinsen Sichuan i Folkerepublikken Kina er et område viet til bevaring av kjempepandaen. Det ble oppført på UNESCO liste over Verdensarven den 12. juli 2006, som bestanddel av «Verneområdene for kjempepandaer i Sichuan».
Naturparken ligger i fylket Wenchuan, rundt 130 km fra Chengdu, provinshovedstaden.
Jakt på kjempepanda ble forbudt i Kina i 1962, og Wolong ble grunnlagt i 1963. Naturreservatet er med sine 200.000 hektar det største av 31 slike områder tilsidesatt for beskyttelse av denne dyrearten som er truet med å dø ut. I 2006 talte man 154 kjempepandaer i reservatet, det vil si 10% av alle ville kjempepandaer i landet.
Fra 2004 har man begynt med en diskret overvåkning av dyrene ved hjelp av avansert teknologisk overvåkingsutstyr.
Kroppsøving (tidsskrift)

Kroppsøving er et tidsskrift om idrett, fysisk aktivitet og faget kroppsøving, som utgis av Landslaget Fysisk Fostring i Skolen (LFF). Bladet er inkludert i medlemskontingenten. Det distribueres også til skoler tilknyttet LFF.
Kroppsøving utkommer seks ganger i året.
Idrijca

Fauna

Idrijca og sideelvene er fiskerike. Vanligst er bekkeørreten og ørretkrysninger, harrfisker og karpefisker. Marmorørreten, som kan bli mer enn 1 meter lang, er mer sjelden, men svært ettertraktet blant fluefiskere.
Løvendal (slekt)

Historie

Kong Frederik IIIs sønn Ulrik Frederik Gyldenløve (1638–1704) hadde i sitt første (hemmelige) ekteskap med Sophie Urne tvillingsønnene Carl (1660–1689) og Woldemar (Valdemar) (1660–1740), som i 1682 ble opptatt i friherrelig stand med navnet Løvendal. Friherre Woldemar Løvendal (1660–1740) til Saathain og Mückenberg var far til friherre Ulrik Frederik Løvendal (1694–1754), som endte sitt bevegede liv som dekan ved kollegiatkirken St. Marcel i Paris, og general, marskalk, friherre Ulrik Frederik Woldemar Løvendal (1700–1755), som i 1738 ble opptatt i russisk grevestand og 1741 i riksgrevestanden. 
Av hans barn skal nevnes greve François Xavier Joseph Danneskiold-Løvendal (1742–1808), som i 1786 ble opptatt i dansk grevestand med navnet Danneskiold-Løvendal; han gjorde opprinnelig militærtjeneste i Frankrike, deltok i den nordamerikanske krig og ble 1779 maréchal de camp; 1795 kom han til Danmark, hvor han 1798 ble generalmajor. 1801–03 var han dansk gesandt i Sankt Petersborg, hvorfra han ble forflyttet til Haag. 
Han var far til oberstløytnant, greve Carl Valdemar Danneskiold-Løvendal (1773–1829), med hvem slekten utdøde, og til grevinne Elisabeth Marguerite Josephine Sophie Constance Marie Laure Danneskiold-Løvendal (1777–1812), som i sitt ekteskap med nederlandsk gesandt i Danmark og USA Christiaan Diderik Emerens Johan Bangeman Huygens hadde sønnen greve Rutger Bangeman Huygens van Løvendal (1805–1885), som i 1828 fikk dansk grevepatent med navnet Løvendal. Han etterlot seg heller ikke sønner.
Den nevnte oberstløytnant, greve Carl Woldemar Danneskiold-Løvendal hadde flere illegitime barn, som 1815 og 1821 ble legitimert med navnet Løvensøn og 1823 fikk tillagt adelige rettigheter. Av disse skal nevnes Ane Caroline Løvensøn (1813-–1899), gift med biskop over Lolland-Falsters Stift Severin Claudius Wilcken Bindesbøll (1798–1871), og kaptein Carl Frederik Løvensøn (døpt Løvenørn) (1805—1850), hvis sønn, kjemikeren, cand.polyt. Wilhelm Waldemar Løvensøn (1846–1915) døde som den siste agnatiske descendent av Ulrik Frederik Gyldenløve.
Shot

En shot er en drikk, vanligvis alkoholholdig, som serveres i et lite glass på rundt 30–40 milliliter. En shot inntas som oftest i én slurk. Populære drikker som tequila, vodka, whisky og sambuca kan drikkes som shotter. Det fins også et stort antall blanda shotter som inneholder ikke-alkoholholdige ingredienser og/eller flere ulike brennevinstyper, og mange barer serverer sine shotter basert på egne oppskrifter. Noen av de mest populære blanda shottene er jägerbomb, B-52, kamikaze, tequila slammer og Freddy Kreuger. Enkelte shotter tennes på før de drikkes, blant annet cucaracha, og andre tilberedes for å drikkes i sekvens, deriblant trafikklys.
Ordet shot stammer fra det engelske ordet for «skudd».
Národní muzeum - nová budova

Moderne raritetskabinett

Gjenstandene som vises i museumsdelen kan knapt omtales museumsgjenstander i egentlig forstand. I grunnetasjen er enkelte montre med arkeologiske jordfunn, mens resten av plassen er viet rene «lekegjenstander», hvor de besøkende kan få ikle seg jernhansker eller riste i metalliske rustningskjorter.
Seksjonen for dukketeater og diverse andre objekter inneholder derimot ikke noe interaktivt tilbud til de besøkende. Det har blitt hevdet at utvalget av nyere plakatkunst neppe er kvalitativt representativt for nasjonal tsjekkisk kunst.
Et større område rommer forelesningssal, og er flittig brukt til å undervise studenter.
Andre etasje består av kontorer, og i tredje etasje står en svært naturalistisk dukkestatue av en fotballspiller. Dessuten finnes det et lekerom med legoklosser, men det har blitt hevdet at hele samlingen er mangelfullt utstyrt, virker uferdig og uklart formet.
Ålgård gamle kirke

Kirkebygget

Få år etter at den ble oppført, begynte veggene i skipet å bule utover. Det ble satt inn en midlertidig løsning med tverrstag inne for å hindre at den falt sammen. Slik står kirken fremdeles.
I 2015 ble kirken avløst av en ny kirke. Det har vært foreslått å rive den gamle kirken, men per 2017 er det fortsatt uvisst hva som vil skje med den.
Sivilarkitekt Ole Serinius Trodahl og bygningsantikvar Carl Egil Buch har i Gjesdalbuen talt for å bevare kirken og mot menighetens ønske om å rive kirken for å få en funksjonsdyktig kirke i sentrum av Ålgård.
Josep Fusté

Landslaget

Han deltok i flere internasjonale turneringer for Spania. Han ble europamester i fotball i 1964.
Rio Apa-skjoldet

Rio Apa-skjoldet er et drøyt 2 milliarder år gammelt kraton (grunnfjellsskjold) i Sør-Amerika, som i likhet med de fleste kratonene her og i Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana. Rio-Apa-skjoldet ligger like sør for Amasonasskjoldet, og dessuten øst for den andeske kollisjonssonen. Underflatisk støter det i vest sammen med Arequipa-Antofalla-skjoldet, et terran som for 1 milliard år siden og 530 millioner år siden kolliderte med Amasonasskjoldet.
Dette grunnfjellsskjoldet har et areal på om lag 247 000 km², og utgjør den nordlige del av Argentina. 
Elva Paraguay dominerer kratonets overflate.
Spiral (prevensjonsmiddel)

Kobberspiral

En kobberspiral påvirker slimet i livmoren slik at bevegeligheten til egg- og spermier hemmes. Dersom en befruktning likevel inntreffer, vil det endrede miljøet i livmoren hindre et befruktet egg i å feste seg. Kobberspiral er et ganske sikkert prevensjonsmiddel med under 1% risiko for å bli gravid i løpet av et år.
En kobberspiral regnes som sikker i 5 år. Det er vanligvis uproblematisk å la den stå lenger om redusert prevensjonseffekt er akseptabel.

Hormonspiral

Hormonspiral er et intrauterint innlegg av plast som utskiller et progestin som virker lokalt på livmorslimhinnen og hindrer befruktning. Tilgjengelige hormonspiraler i Norge er Mirena (tidligere Levonova) og Jaydess som begge inneholder levonorgestrel.
Tommy Thayer

Black 'N Blue

Tommy Thayer begynte å spille gitar da han var 13 år gammel og hørte mye på Kiss, Alice Cooper, Rory Gallagher og Deep Purple. Han startet bandet Movie Star sammen med noen klassekamerater, et band som i 1981 skiftet navn til Black 'N Blue. 
Bandet fikk platekontrakt med Geffen Records, og ga ut fire album mellom 1984 og 1988. Thayer sluttet i Black 'N Blue da Geffen besluttet å ikke forlenge kontrakten med bandet. Etter at Thayer forlot bandet, spilte han i Kiss-coverbandet Cold Gin.

Kiss

Paul Stanley la merke til gitaristen, og inviterte Thayer med for å spille på en bursdagsfest. Senere ble Thayer ansatt av Gene Simmons som hans personlige assistent, en jobb der han måtte gjøre alt mulig fra kaffekoking til arrangementsbookinger. Han bidro også med låtskriving for Kiss på albumet Carnival of Souls: The Final Sessions, innspilt i 1996–1997. Senere gjorde han det meste av gitarspillet på albumet Psycho Circus fra 1998 som studiomusiker.
Da Ace Frehley sluttet i Kiss i 2002, ble Tommy Thayer «forfremmet» til å overta som The Spaceman. Han spilte sin første konsert med Kiss i mars 2002, og spilte på konsertalbumet Kiss Symphony: Alive IV i 2003. I 2009 spilte han på Sonic Boom, hans første studioalbum som offisielt medlem av Kiss.
Enkelte KISS-fans har ikke klart å akseptere hans rolle som The Spaceman, og han har blir kalt for Toomy Frankenace av enkelte av disse.
Politisk handlingskomité

I USA er politiske handlingskomiteer (engelsk: political action committee, forkortet "PAC") en type organisasjon som samler inn valgkampbidrag fra støttespillere, og donerer disse midlene for å kjempe for eller mot en eller flere kandidater, innbyggerinitiativ eller lovgivning. På føderalt nivå, blir en organisasjon en PAC når den mottar eller bruker mer enn 1000 USD i den hensikt å påvirke et føderalt valg, jamfør Federal Election Campaign Act.

Historie

I 1947, som en del av Taft-Hartley Act, vedtok den amerikanske kongressen et forbud mot at fagforeninger eller selskaper kunne bruke penger til å påvirke føderale valg, og forbud for fagforeninger fra å bidra til kandidatkampanjer (en tidligere lov, 1907 Tillman Act, hadde allerede etablert forbud mot at selskaper kunne bidra til kampanjer). Som svar på disse begrensningene, opprettet Congress of Industrial Organizations (CIO) en ny organisasjon kalt Political Action Committee. Dette var den første politiske handlingskomiteen.
I 1971 vedtok den amerikanske kongressen Federal Election Campaign Act. I 1974 endret de loven, og definerte hvordan en PAC kunne operere og etablerte Federal Election Commission (FEC) for å håndheve reguleringene. I 1974 la de også inn endringer som begrenset hvor mye penger som kunne gis direkte til en kongresskampanje, som førte til en drastisk økning i antall komiteer ettersom kampanjene endret sine innsamlingsmetoder.
14. fly- og luftforsvarsarmé

14. fly-  og luftforsvararmé (14. armija VVS i PVO, transkribert) er en fly- og luftforsvarsstab på operasjonelt nivå (оперативное объединение) i Sentrale militærdistrikt i det russiske forsvaret.  
Staben ligger i Novosibirsk og er sammensatt av kontroll- og varslingenheter, jagerflyregiment og luftvernartilleribrigader.

Historie

Den nåværende arméen ble dannet av 2. luft- og luftforsvarskommando i august 2015.
Voluspå, og andre norrøne helligtekster

Voluspå, og andre norrøne helligtekster er en bok i Bokklubbens serie Verdens Hellige Skrifter, utgitt i 2003. Boken er redigert av Gro Steinsland og inneholder norske og norrøne (dvs norsk/islandske) tekster som kaster lys over tro, tanker og kultus innen norrøn mytologi og norrøn religion, det vil si i Norge i før-kristen tid.
Overvåkning

Teknologisk (data) overvåkning

Datamaskiner og nettverk knytter mennesker gjennom overføring av elektronisk informasjon. Det store flertallet av overvåkningssystemer innebærer overvåking av data og trafikk på Internett. Det er altfor mye data som strømmer gjennom Internett for enkelt-personer til å manuelt søke gjennom dette. Dermed er det etablert automatiserte rutiner som kan overvåke nettrafikken og rapportere interessante treff i ord eller setninger. Det er også et mål for noen å kunne overvåke datamaskiner ved at spesiell utviklet programvare blir installert på disse.

Politisk motivert overvåkning

Politisk motivert overvåkning er metoder som blir benyttet for å overvåke mennesker for å få oversikt over handlingsmønster, dette for å avdekke om det er personer eller grupperinger som er i konflikt eller samsvar med gjeldende styresett. Motivasjonen for politisk overvåkning er å kunne få informasjon om den enkelte person er i samsvar med den "aksepterte", gjennomførte politikk. Overvåkning i det gamle Øst-Tyskland er et eksempel på dette. (Stasi).

Overvåkning i Norge

I Norge har PST (Politiets sikkerhetstjeneste) som tidligere het Politiets overvåkningstjeneste ansvar for å overvåke borgernes sikkerhet. PST har fulgt med på aktiviteter hos folk som har eller har hatt tilhørighet til de politiske ytterfløyene i lang tid. Eksempler på dette er de som tidligere har vært medlemmer av kommunist partiet AKP (M-L) og enkelte høyreekstreme grupperinger. I tillegg prøver man å fange opp religiøse grupperinger som er kjent for å bruke vold og terror som virkemidler.
Andre aktiviteter som overvåkes er valutatransaksjoner med henblikk på ulovlig plassering av penger fra forbrytelser eller som finansiering av kriminell virksomhet, barneporno og anslag mot sikkerheten i datanettverkene.
Politiet i Norge bruker også overvåkning av narkotika nettverk og ansetter muldvarper for å infiltrere de som tjener penger svart.
Isola di San Michele

San Michele, kalt «De dødes øy» på folkemunne, er gravplassen til Venezia. Gravplassen dekker hele øya. Hen et knyttet sammen med bydelen Cannaregio, som den ligger like nordøst for. 
Sammen med naboøya San Cristoforo della Pace var øya et populært sted for lokale reisende og fiskere. Mauro Codussis Chiesa di San Michele in Isola fra 1469, den første kirkje fra renessansen i Venezia, og et kloster, ligger på øya. 
San Cristoforo ble utvalgt ut som gravplass i 1807 og utformet av Antonio Selva. Dette skjedde under den franske okkupasjonen da det ble avgjort at det var helsefarlig å gravlegge de døde på fastlandet. Kanalen som skilre de to øywne ble fylt i 1836 og den større øya ble hetende San Michele. Øya fungerte eb stund også som fengsel, men det er i dag stengt. De døde ble ført til øya på spesielle gravgondoler, og av dem som ligger gravlagd her finner man Igor Stravinskij, Josef Brodskij, Sergej Diaghiljev, Ezra Pound og Luigi Nono. Andre attraksjoner på øya er Cappella Emiliana.
Gravplassen er fortsatt i bruk, men på grunn av plassmangel blir de døde etter en tid grad opp og plassert i massive beinhusbokser av betong i en annen del av gravplassen, som det er vanleg i flere europeiske land.
Vaya Con Naziburger

Vaya Con Naziburger er et musikkalbum med Abnormal, utgitt i 2011. Dette ble gruppas siste album.
Bioterrorisme

Bioterrorisme er en form for terrorisme som innebærer overlagt utslipp av biologiske agenter. Disse agentene, slik som bakterier, virus eller giftstoffer, kan enten være naturlig eller kunstig fremstilt. Bruk av denne metoden i krigføring kalles biologisk krigføring.
Antoine de la Roché

Antoine de la Roché (også stavet Antonio de la Roché, Antonio de la Roca og Anthony de la Roché) var en engelsk handelsmann født i London. Hans far var en fransk hugenot og hans mor engelsk. Under en handelsreise mellom Europa og Sør-Amerika kom han ut av kurs og ble den første til å oppdage Sør-Georgia. Oppdagelsen var den første av land sør for den antarktiske konvergens.

Oppdagelsen av Sør-Georgia

Etter å ha kjøpt et 350-tonns skip i Hamburg og fått tillatelse fra spanske myndigheter til å drive handel med Spansk Amerika kom de la Roché til Kanariøyene i mai 1674 og i oktober samme år kom han frem til Callao i visekongedømmet i Peru. På hans tilbaketur i april 1675 fra Chiloé i Chile til Baía de Todos os Santos i Bahia i Brasil ble han overrasket av en storm ved Isla de los Estados ved Ildlandet og blåst ut av kurs. De søkte ly i Drygalskifjorden på Sør-Georgia.
Neste dag klarnet været opp og seilasen mot Brasil fortsatte. Antonio de la Roché kom til Salvador og deretter til La Rochelle i Frankrike 29. september 1675.
James Cook kjente til Antoine de la Roché oppdagelse og nevnte dette i sin skipslogg ved ankomst til Sør-Georgia 14. januar 1775. Cook og hans mannskap var de første til å gå i land på Sør-Georgia. Øya ble kartlagt og tatt i besittelse på vegne av den britiske monarken. Øya ble navngitt Isle of Georgia etter Georg III av Storbritannia.

Gough Island

Flere dager etter at de forlot Sør-Georgia kom de over en ny ubebodd øy, hvor de fant vann, ved og fisk. De oppholdt seg seks dager på øya uten å se tegn til andre mennesker. De antas at de var de første til å få i land på Gough Island, en øy som ble oppdaget av portugiseren Gonçalo Álvarez i 1505 eller 1506.

Annet

Roché Peak, det høyeste punktet på Birdøya på Sør-Georgias nordspiss er oppkalt etter Antoine de la Roché.